სკანდერბეგი

გეორგ კასტრიოტი, ფართოთ ჩინებულ მუჭოთ სკანდერბეგი (დ. 6 მესი, 1405, დიბრა — ღ. 17 ღურთუთა, 1468, ლეჟა) — ალბანეთიშ თარი. ალბანეთიშ ერუანულ გერგეზი. ბიოგრაფია გეორგ კასტრიოტ ბაღანობას ოსმალეთიშ სულთან მურად II-შ ჭკორ რდჷ. მიოღებაფეს ისლამ დო ჩარიცხეს ოსმალეფიშ ლესქერს. მუჭოთ ჭკვერ ცხენენჯმადუდექ, ბეიშ ტიტულ მიღჷ დო ალექსანდრე მაკედონარიშ ჯოხო ისკანდერ-ბეი გიოდვეს. ირო უღუდჷ რსხუ ალბანარ პატრიოტეფწკჷმა. 1443 წანას, ბალკანეთის ოსმალურ არმიაშ აკოდგინალუს კათაფაშ ბორჯის, მიხუჯჷ რტინა წორომოარზეეფწკჷმა ართო დო ოსმალეფიშ მეხჷ ბურჯაფის ქეგუდირთჷ დუდო. ისკანდერ-ბეიქ გეგნორაჸჷ ოსმალურ გარნიზონეფ ალბანეთშე. 24 წანაშ ხანს, ღურაშახ თინა წჷმოძინელო დითმითხინუანდჷ თურქეფიშ მინოკათუეფს. თიშ ღურაშ უკულ ჟინოთეფს შქას უმუხუჯალაქ ჸოინიერო დასუსტჷ ალბანეთი. თეშ უმკუჯინალო, სულთანს ხოლო 11 წანაქ აჸუ ოხვილურქ ალბანეთიშ დაჸუნაფალო. შვენა 1953 წანას, სხუნუეფიშ რსხუს გინიღეს ფილმ ალბანეთიშ კაბეტ მელიმორ სკანდერბეგი (ალბ. Skënderbeu, რუს. Великий воин Албании Скандербег), ნამუქჷთ 1954 წანაშ კანიშ კინოფესტივალს სპეციალურ პრიზ მიღჷ. ფილმს სკანდერბეგიშ როლს აკაკი ხორავა არსულენდჷ. ლიტერატურა კოტე ანთაძე, ლალი ფირცხალავა, შუა საუკუნეების ისტორია, გამომცემლობა „კონა“ თბ., 2003